Da Friesenbach entspringt af offna Fejdflua sidwestli vom Ort Theuma af  und werd unmiddlboa on da Quej zu oam kloana Teich afgstaut. Vo duat fliaßta begrodigt, owa mid Baamreih und Wiesn gsaimt, znext in westliche Richtung. Af 600 Meta Läng buidt da Boch dobei de Grenz zwischn Theuma und da zua Gmoa Tirpersdorf gheandn Ortschoft Schloditz. Kuaz draf passiat da Boch de Stodgrenz vo Plauen und valosst Plauen bis zu seina Mindung ned meah. Da Boch ko im Stodkroas iwawiengd in seim natialichn Bett fliaßn, mäandat frei iwa Wiesn und werd vo oanzlne Baam, monchmoi aa vo Woid und sejtn vo Haisa, flankiat.